projecte-aina/catalan_government_crawling huggingface dataset:
La professora María José Montilla, responsable del Servei d'Atenció a Estudiants amb Necessitats Educatives Específiques (SANEE) i l'estudiant usuari del Servei, Eneko García de Mendoza, han participat en el Congrés que s'ha celebrat els dies 7 i 8 de novembre, amb una comunicació oral que porta com a títol: "Inclusión de estudiantes con discapacidad en el Grado de Ciencias de la Actividad Física y Deportes: el caso de un estudiante con pluridiscapacidad y trastorno del espectro autista en el INEFC".
La comunicació, presentada per l'Eneko García, ha estat tot un èxit i ha aconseguit reflexionar sobre la importància de la incorporació de tot tipus d'alumnat als nostres estudis i la necessitat de plantejar tots els estudis des d'una perspectiva inclusiva, amb els quatre eixos: Disseny universal de l'aprenentatge, Accés a la universitat, acollida i seguiment; Accés a pràctiques i empreses.
Inclusió laboral i Salut mental i universitat.
Amb data 25 de novembre s'ha commemorat a l'INEFC Barcelona el Dia Internacional per a l'eliminació de la violència envers les dones 2019, amb la lectura del Manifest unitari per a l'eliminació de la violència envers les dones i una actuació del grup de dansa e-Motion, de l'INEFC Barcelona.
El Manifest, que ha estat llegit per membres de la directiva, professorat, PAS i alumnat, ha fet una crida a la necesssitat de visibilitzar les violències masclistes i la necessitat de fer-hi front des de tots els entorns on es produeixen, des dels espais públics, els locals i les festes populars, fins a les violències en els llocs de treball i a dins de casa: "(...)
Les dones hem posat nom a unes violències sexuals fins ara naturalitzades i minimitzades, hem perdut la por a assenyalar i denunciar els agressors i volem situar al seu lloc la vergonya que suposa patir una agressió sexual, perquè ja no ens volem culpabilitzar més.
Per això, hem treballat des de molts espais diferents: des dels moviments feministes, les associacions, les comissions de festes dels barris, les administracions públiques, i això també s'ha traslladat als carrers.
Hem fet palès que una societat on les dones són agredides sexualment no garanteix els seus drets de ciutadania (...)".
Tot seguit, el grup e-Motion, format per ballarines i ballarins de l'INEFC Barcelona, ha interpretat una dansa coreografiada expressament per al dia d'avui, sobre una composició formada per tres cançons: "Cant de lluita, del grup Roba Estesa, "Las estrellas del cielo", de Gerrn Valley, i "Hay algo en mi", de Míriam Rodríguez.
Enguany la participació de tots els estaments de l'INEFC ha estat molt activa en totes les activitats organitzades per la Comissió d'Igualtat de l'INEFC Barcelona per a aquesta jornada, especialment en l'elaboració del vídeo editat per a l'ocasió "L'INEFC contra la violència de gènere", una denúncia de tot l'espectre d'actuacions que es consideren violència masclista.
Aquest esdeveniment s'emmarca dins dels actes previstos per la Secretaria General de l'Esport entre el 18 de novembre i l'1 de desembre, en activitats esportives d'àmbit escolar, federat o universitari, de competició o de lleure, per commemorar el Dia Internacional per a l'Eliminació de la violència envers les dones 2019, amb el lema "Si en toquen a una, ens toquen a totes!".
Si en toquen a una, ens toquen a totes!
En aquest espai trobeu la informació relativa als àmbits d'actuació de l'Institut Nacional d'Educació Física i Esports de Catalunya (INEFC), publicada amb la finalitat de fer efectiu el principi de transparència i les obligacions en matèria de publicitat activa derivades de la Llei 19/2014 de transparència, accés a la informació pública i bon govern.
En aquesta pàgina, hi trobareu les diverses ofertes públiques per treballar com a professor/professora als centres de l'INEFC de Barcelona i Lleida.
Durant el dia d'ahir es varen penjar en aquesta web diverses ofertes de places de professorat.
Atès que es va detectar un error en les ofertes, en incloure un annex que demanava la incorporació de fotocòpies acreditatives dels mèrits, s'ha procedit a eliminar aquestes ofertes errònies i a penjar les noves ofertes sense la inclusió de l'annex, disculpeu les molèsties.
Javier Olivera Betrán, Apuntes para el siglo XXI és un llibre publicat per l'INEFC de Catalunya en memòria al catedràtic, Javier Olivera Betrán(1952-2018), qui va ser durant més de 20 anys director de la revista científica Apunts, Educació Física i Esports com també autor de diverses publicacions i editorials d'aquesta mateixa revista.
Un dels propòsits en elaborar aquest llibre, que recull els editorials que va escriure al llarg de la seva
etapa com a director de la revista Apunts.
Educació Física i Esports, ha estat establir una connexió de
cada article amb l'anterior, per entendre la seva trajectòria pedagògica i intel·lectual en aquests gairebé vint
anys com a director: aquesta obra recorre un tram d'escales al camí de l'autorealització.
Es presenta en aquests cinquanta-sis editorials seleccionats, alguns de tan significatius i elogiats dins de la comunitat científica com a "Anatomia d'un educador", "Motricitat infantil: les 10 000 hores", "Les vies humanístiques de l'esport", "Contra: l'home contra l'home", o "Escenaris i ambients de l'educació física", entre d'altres que podrem trobar a les pàgines d'aquest llibre.
Extracte del pròleg per Albert Olivera Betrán
Podeu consultar les bases reguladores, la convocatòria corresponent a l'any 2021 i tota la documentació relacionada a la pàgina web de l' Agència de Gestió d'Ajuts Universitaris i de Recerca.
Termini de presentació de sol·licituds provisionals:
Des del dia 6 fins al dia 20 d'octubre de 2020 a les 14:00h (hora local de Barcelona).
Termini de les institucions per confirmar o rebutjar la presentació de les sol·licituds provisionals:
Des del dia 23 fins al dia 30 d'octubre de 2020.
Documentació addicional de la convocatòria:
Els candidats/es que tinguin com a centre d'adscripció l'INEFC, hauran de presentar la documentació addicional que figura en el destacat (color groc) d'aquesta pàgina.
Si teniu dubtes, podeu consultar amb l'Oficina de Projectes de l'INEFC, [EMAIL]
Període d'inscripcions: del 15 maig al 15 d'octubre de 2018
L'INEFC de Barcelona celebra aquest 2018 la segona edició de la Jornada Catalana de Recerca en Ciències de l'Activitat Física i de l'Esport per donar continuïtat al repte iniciat el 2016.
L'objectiu principal d'aquest esdeveniment és difondre la recerca que s'està duent a terme, principalment a Catalunya, en l'àmbit de l'activitat física i l'esport i implicar a un major nombre d'investigadors.
La filosofia de la Jornada és donar veu a totes les línies de recerca, sense fer distincions entre aquells/es investigadors/es que tenen una llarga trajectòria al món de la recerca i aquelles persones que inicien el seu camí ara.
D'aquesta manera, la Jornada esdevindrà una bona oportunitat per a qualsevol persona interessada en la investigació en l'àmbit de l'esport.
Per a qualsevol consulta relacionada amb la II Jornada Catalana de Recerca en Ciències de l'Activitat Física i de l'Esport podeu contactar-nos a través del correu electrònic.
En aquest apartat trobareu els logotips descarregables d'INEF Catalunya, INEFC Barcelona i INEFC Lleida en diferents formats, a més del Manual d'identitat corporativa, aprovats per la Direcció General de Difusió i inclosos al PIV.
Per a qualsevol aplicació d'aquests logos fora del que preveu el Manual, poseu-vos en contacte l'Àrea de Relacions Externes de l'INEFC escrivint un correu a [EMAIL]
D'acord amb l'art. 28 de la Llei 4/1993, de 18 de març, del sistema bibliotecari de Catalunya, el Departament de Cultura té la responsabilitat d'elaborar i mantenir actualitzat el Mapa de la Lectura Pública de Catalunya.
El MLPC i les modificacions que s'hi fan són aprovats pel Govern de la Generalitat, un cop escoltat el Consell de Biblioteques i les associacions representatives de l'administració local de Catalunya.
Una de les funcions principals de la Central de Préstec i Serveis Especials (CEPSE) del Servei de Biblioteques és donar suport a la gestió dels fons bibliogràfics de baix ús i obsolets dipositats en biblioteques del SLPC, equipaments del Departament de Cultura o participats pel Departament.
Les línies d'actuació d'aquest servei són tres:
Assessorar i crear eines per les polítiques d'esporga de col·leccions de la biblioteca pública a través de:
Gestionar logísticament els fons esporgats (obsolets i baix ús) i els donatiusCrear i mantenir una "biblioteca dinàmica de préstec" que ofereixi a TOTES les biblioteques del SLPC un fons bibliogràfic i audiovisual equilibrat, atractiu i únic a través del Sistema nacional de Préstec Interbibliotecari de Catalunya de forma totalment gratuïta.
Redistribuir documents o lots de documents duplicats o sobrers -producte de les polítiques d'esporga- entre la resta de biblioteques del SLPC.
Per a complir amb el seu objectiu, la CePSE posa a disposició de les biblioteques i dels professionals els documents de treball que regulen el servei de gestió de fons de baix ús, obsolets i donatius:
Disposem d'una amplia col·lecció de temàtica general, en diferents suports i llengües.
Les biblioteques públiques, segons la seva pertinença a una xarxa o un altre, han de sol·licitar els documents de manera diferent:
Enviant un correu electrònic a [EMAIL], indicant les dades bibliogràfiques del document a demanar juntament amb el seu topogràfic i la seva disponibilitat; nom de la biblioteca peticionària i les dades de contacte de la biblioteca
Mitjançant les comandes del préstec interbibliotecari d' Argus
El temps màxim de resposta és de 48 h.
El termini del préstec és de 45 dies a comptar des de la recepció dels documents a la biblioteca.
Si es perd algun document o bé es malmet, la biblioteca peticionària l'haurà de restituir.
Quan el document està descatalogat o és molt difícil la seva adquisició, la biblioteca l'haurà de reposar per un altre document proposat per la Central de Préstec.
LListat de les biblioteques, nodes i adscrites, que participen en el servei de PI.
Llistat de les biblioteques que actuen com a nodes del Servei de PI, conté les dades de contacte de les mateixes.
Aquest servei posa a disposició de les biblioteques lots de documents que donen suport a les seves activitats i/o necessitats.
El diferents tipus de lots que oferim són: lots per a Clubs de Lectura, lots de llibres en Lectura Fàcil, lots temàtics, lots per l'aprenentatge de llengües, lots en llengües no oficials.
Consulteu-los amb més detal a Lots que oferim en préstec
Els exemplars que contenen els lots no es poden prestar per separat, és a dir es presta el lot sencer amb els exemplars continguts en cada caixa.
Característiques generals del funcionament del servei:
Les peticions a la CePSE es faran mitjançant el programari per a la gestió dels lots ( CePSELOTS ).
Per accedir al programa, les biblioteques han de sol·licitar el codi d'usuari i contrasenya per correu electrònic.
Les entitats (escoles, hospitals, casals..) que vulguin demanar lots s'han d'adreçar a la biblioteca pública més propera per tal de gestionar la petició.
La recollida i el retorn dels lots s'ha d'efectuar a la mateixa biblioteca
La tramesa i devolució d'aquests lots es farà a través del sistema de valisa del préstec interbibliotecari
El termini del préstec és de 3 mesos, amb possibilitat d'una pròrroga de 30 dies si no hi ha reserva prèvia
El lot s'ha de retornar en les mateixes condicions en que s'ha rebut.
D'acord amb l'art. 6 del Decret 124/1999, de 4 de maig, sobre els serveis i el personal del Sistema de Lectura Pública de Catalunya pel que fa a la identificació de les biblioteques del Sistema de Lectura Pública de Catalunya, cal que totes les biblioteques que integren el Sistema de Lectura Pública tinguin en un lloc visible de l'entrada una placa en la qual, a més de les dades d'identificació que el titular de la biblioteca consideri convenients, hi ha de constar la llegenda "Sistema de Lectura Pública de Catalunya".
L'any 2005, la Direcció General de Cooperació Cultural va impulsar la creació d'una nova imatge identificativa de biblioteques amb la finalitat que d'ajudar a identificar les biblioteques públiques per part dels ciutadans.
Informació bibliogràfica per a biblioteques públiques que recull els títols bàsics disponibles al mercat dels diferents camps del saber, amb l'objectiu de facilitar la gestió de les col·leccions de les biblioteques.
El Servei de Biblioteques ofereix dues sèries de publicacions, bibliografies de novetats i bibliografies temàtiques.
Podeu fer arribar els vostres suggeriments a l'adreça: [EMAIL]
La CePSE posa a l'abast de totes les biblioteques del Sistema de Lectura Pública de Catalunya una col·lecció de més de 250.000 documents de temàtica general, en diferents suports i llengües.
La col·lecció prové de l'adquisició documental de la CePSE, dels documents procedents del Dipòsit Legal, de donatius i també de la recollida de documents de baix ús i/o de l'exporgada que les biblioteques dipositen a la CePSE així com també les propostes de compra que poden fer les biblioteques a través del formulari de desiderates.
Per la seva pròpia missió la CePSE vol d'oferir un fons que complementi el ja existent a la resta de biblioteques del SLPC, així que centrem les nostres possibles adquisicions per compra més enllà del que serien les bibliografies bàsiques fundacionals i de manteniment amb les que treballen les diverses xarxes de biblioteques públiques.
La Col·lecció està formada per:
La Col·lecció esta organitzada és per seccions o centres d'interès, aquests són: Fons general, Fons de la Biblioteca Pública de Barcelona, Publicacions de la Generalitat, Lots per a Clubs de Lectura, Lots temàtics, Lots de Lectura Fàcil, LLengües no oficials i Aprenentatge de Llengües.
Disposem a més d'una amplia col·lecció de DVD (pel·lícules, sèries, documentals), CDs de música, audiollibres i algunes partitures musicals.
Podeu consultar el nostre fons mitjançant el catàleg ARGUS.
Podeu limitar per Localització a: CePSE-Fons general, CEPSE-Lots, CEPSE-BPB
El proper 3 de desembre del 2018, el Servei de Biblioteques del Departament de Cultura de la Generalitat de Catalunya organitza la 2a Jornada de Biblioteques inclusives, a l'Espai Neàpolis de Vilanova i la Geltrú (Garraf) amb el suport de l'Ajuntament de Vilanova i la Geltrú i l'Institut Goethe.
Aquesta jornada s'emmarca en els objectius de la Direcció General de Cooperació Cultural per tal de sensibilitzar i difondre la necessitat de treballar a favor de la inclusió social, també des dels equipaments bibliotecaris.
Aquestes jornades s'adrecen a personal bibliotecari, gestors i tècnics culturals i representants municipals interessats en conèixer l'estat de la qüestió, des de la vesant internacional i també a partir de la visualització de les bones pràctiques que es duen a terme en l'entorn cultural i específicament a les biblioteques del Sistema de Lectura Pública de Catalunya.
Gràcies a la col·laboració de l'Institut Goethe de Barcelona es comptarà amb la presència d'Eeva Rantamo ( Kulturprojekte - Inklusive Kulturarbeit, Colònia), etnòloga i especialista en accessibilitat.
També es presentarà la publicació Pautes d'accessibilitat per a les biblioteques públiques.
Les tres taules rodones donaran veu als professionals de les biblioteques per exposar-hi com cal organitzar activitats inclusives i com fer-les accessibles als diferents col·lectius.
El Projecte és una iniciativa estratègica del Servei de Biblioteques del Departament de Cultura en el qual participen professionals bibliotecaris d'arreu del territori.
El seu objectiu es aconseguir que les biblioteques públiques catalanes garanteixin la plena inclusió de les persones amb alguna discapacitat.
El passat 28 de novembre de 2016 va tenir lloc la 1a Jornada de Biblioteques Inclusives a la Biblioteca Jaume Fuster.
El projecte de Biblioteques inclusives va néixer amb l'objectiu de poder establir uns mínims per aconseguir que totes les biblioteques públiques catalanes siguin espais inclusius, no només per complir amb tot el marc legal i teòric, sinó per donar oportunitat de futur a totes les persones amb discapacitat per tal de garantir la seva plena inserció a la societat.
Els vídeos de la jornada estan disponibles en aquesta mateixa pàgina i en una llista de reproducció al canal de YouTube de Biblioteques.
El decret 124/1999, de 4 de maig, sobre els serveis i el personal del Sistema de Lectura Pública de Catalunya estableix que el Departament de Cultura ha de prestar suport en la investigació bibliotecària, la formació permanent i el reciclatge del personal.
El Servei de Biblioteques organitza cada any plans formatius adreçats als professionals del Sistema de Lectura Pública amb l'objectiu de facilitar la formació continuada dels professionals que treballen a les biblioteques.
Aquesta oferta es complementa amb l'organització de l'Escola d'Hivern i d'Estiu de la Biblioteca Pública en col·laboració amb la Gerència de Serveis de Biblioteques de la Diputació i la Facultat de Biblioteconomia i Documentació de la Universitat de Barcelona.
1 i 23 d'octubre i 15 de novembre
El passat 3 de juliol de 2020 el PROCICAT va aprovar un seguit de plans sectorials per a la represa de l'àmbit cultural, entre ells el de les biblioteques.
El Pla de represa del sector cultural: biblioteques és un instrument previst a la Resolució SLT/1427/2020, de 18 de juny, per la qual s'adopten mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-COV-2 per tal de regular l'activitat de les biblioteques en aquest període.
A la resolució anteriorment citada es recullen les mesures de caràcter general exigibles en tots els equipaments públics i que es resumeixen en:
Les biblioteques podran oferir ja tots els serveis habituals que feien abans del confinament, també préstec interbibliotecari i accés directe per part dels lectors als documents de les sales així com accés a la sala infantil.
Cada biblioteca, en funció de la seva realitat local i condicions de possibilitat, anirà adequant els espais i serveis a aquesta nova realitat per tal poder garantir la seguretat de tothom.
El Pla de represa fa èmfasi en el que hauran de ser els elements bàsics de protecció dels usuaris i del personal de les biblioteques: manteniment de la distància de seguretat interpersonal, obligatorietat de l'ús de la mascareta per accedir a la biblioteca i rentat freqüent de mans.
Un aspecte important del pla és que es rebaixa el termini de la quarantena obligatòria dels documents que han estat en contacte amb els usuaris dels actuals 14 dies a 48 hores.
Tal i com s'ha fet fins ara, a partir del pla i de la normativa vigent s'han elaborat les Recomanacions per a l'aplicació del Pla de represa del sector cultural: biblioteques, aquestes recomanacions han estat realitzades pels equips tècnics de la Gerència de Serveis de Biblioteques de la Diputació de Barcelona, del Servei de Biblioteques de la Diputació de Girona, del Consorci de Biblioteques de Barcelona i del Servei de Biblioteques del Departament de Cultura de la Generalitat de Catalunya.
Aquest document té com objectiu resoldre els possibles de les biblioteques a l'hora d'aplicar les directrius del Pla de represa.
Sense canvis importants en la prestació dels serveis a les biblioteques públiques del Segrià
Les biblioteques públiques del Segrià continuaran prestant els seus serveis com fins ara després de la declaració del confinament de la comarca del Segrià.
Les biblioteques han d'extremar el compliment de les mesures de seguretat recollides al Pla de represa del sector cultural: biblioteques (distància de seguretat, higiene de mans i ús obligatori de la mascareta).
En aplicació de la normativa aplicada per aquesta comarca es restringeix el nombre de persones que podran participar en les activitats a un màxim de 10 persones.
També s'ha recomanat a les biblioteques que mantinguin el sistema de cita prèvia i/o registre de visites per tal de garantir el compliment del protocol.
Recomanacions per a l'aplicació del Pla de represa del sector cultural: biblioteques
El proper dijous 10 de setembre, un total de 110 biblioteques del Sistema de Lectura Pública de Catalunya, assistiran a la Setmana del Llibre en Català que se celebra al Moll de la Fusta de la ciutat de Barcelona.
Enguany, augmenta un 7,84 % el nombre de biblioteques convidades a participar i adquirir monografies en relació a l'any 2019.
Les biblioteques públiques assistents disposen d'una aplicació per a mòbils que els permetrà realitzar compres fins a un màxim de 500 € en llibres i d'altres documents exposats.
La presència de les biblioteques públiques a la Setmana és possible gràcies a la col·laboració entre el Departament de Cultura de la Generalitat de Catalunya, que finança 90 biblioteques en el marc del programa de suport a les biblioteques públiques que impulsa el Servei de Biblioteques, la Diputació de Barcelona, a partir de l'aportació de la Gerència del Serveis de Biblioteques a 14 biblioteques i a un seguit de patrocinis privats, gràcies a la col·laboració de la Fundació Obra Social La Caixa, Fundació Antigues Caixes Catalanes – BBVA (FACC-BBVA) i Transloan, a 6 biblioteques públiques més.
La suma d'aquestes aportacions institucionals i de mecenatge privat permetrà que les biblioteques públiques destinin un total de 55.000 € a la compra de novetats que s'exposaran aquests dies a la Setmana del Llibre en Català.
La Central de Préstec és un equipament del Sistema de Lectura Pública de Catalunya que té com a objectiu donar suport a les biblioteques públiques del país.
S'ubica a l'Hospitalet de Llobregat i disposa d'espais de magatzem, de treball i una sala de formació, amb equipament informàtic, que s'ofereix sense cap cost, al col·lectiu professional bibliotecari.
És funció de la Central oferir una sèrie de serveis i col·leccions destinats a millorar l'oferta documental d'aquestes biblioteques.
A través del fons de la Central, les biblioteques públiques poden demanar en préstec aquells documents que són d'interès pels seus usuaris.
La col·lecció s'adreça al públic en general i també a diferents col·lectius (escoles, instituts, clubs de lectura de les biblioteques, fons específics per a usuaris nouvinguts, persones amb dificultats lectores,...).
La Central de préstec facilita la gestió dels fons de baix ús de les biblioteques.
Tots els centres del Sistema de Lectura Pública de Catalunya poden enviar aquells documents de baix ús que poden ser reutilitzats d'acord amb els criteris establerts pel Servei de Biblioteques.
Informació bibliogràfica per a biblioteques públiques que recull els títols bàsics disponibles al mercat dels diferents camps del saber, amb l'objectiu de facilitar la gestió de les col·leccions de les biblioteques.
El decret 124/1999, de 4 de maig, sobre els serveis i el personal del Sistema de Lectura Pública de Catalunya estableix que el Departament de Cultura ha de prestar suport en la investigació bibliotecària, la formació permanent i el reciclatge del personal.
El Servei de Biblioteques organitza cada any plans formatius per al personal de les biblioteques públiques amb l? objectiu de facilitar als professionals del Sistema de Lectura Pública de Catalunya la formació continuada necessària per al desenvolupament dels seus llocs de treball.
La formació es du a terme a tot el territori i s? elabora a partir de les necessitats formatives detectades pel Servei de Biblioteques i pels serveis regionals.
El projecte va néixer amb l'objectiu de poder establir uns mínims per aconseguir que totes les biblioteques públiques catalanes siguin espais inclusius.